b'\n_START_ARTICLE_\nOdlo\xc5\xbeeni\n_START_SECTION_\nVsebina\n_START_PARAGRAPH_\nGregor Leme\xc5\xbe, biv\xc5\xa1i partizan in falirani \xc5\xa1tudent, je prisilni upravnik tovarne, ki je v ste\xc4\x8daju. Ugotovi, da je njegov biv\xc5\xa1i direktor Zamuda kradel. Karl Varl pride po provizijo, ki naj bi si jo delil z Zamudo, zaradi odkritja Zamudove prevare tega ne dovoli. Gregor se na to odpravi v Beograd, kjer obi\xc5\xa1\xc4\x8de svojega biv\xc5\xa1ega \xc5\xa1efa Marka, kateremu zaupa nastalo situacijo. Ta mu iz svojih izku\xc5\xa1enj tudi svetuje, kako tovarno spraviti iz krize. Naro\xc4\x8di mu naj kupi opremo za tovarno preko Uviza v M\xc3\xbcnchnu. Za generalnega direktorja in predsednika okraja postavi Madonco, saj jim le tako ob\xc4\x8dina zagotovi kredit. Vsi skupaj sklenejo kup\xc4\x8dijo, Varl si prisvoji del denarja na ra\xc4\x8dun tovarne, katerega nato z Gregorjem nalo\xc5\xbeita v \xc5\xa1vicarsko banko._NEWLINE_Leme\xc5\xbeeva partnerka Liza Rakar je biv\xc5\xa1a neuspe\xc5\xa1na \xc5\xa1tudentka medicine, sedaj pa dela v pisarni zadruge. Je h\xc4\x8derka biv\xc5\xa1ega profesorja Ivana Rakarja, arhitekta, ki so ga izrinili s fakultete, in igralke Klare. Rakarjeva \xc5\xbeena ho\xc4\x8de prodati njihovo zemljo in se preseliti v dolino. To Rakarja tako prizadene, da naskrivaj odide v dom za ostarele. Liza zaskrbljena i\xc5\xa1\xc4\x8de o\xc4\x8deta po Ljubljani. Med tem sre\xc4\x8da Gregorjevo biv\xc5\xa1o \xc5\xbeeno Vlasto s h\xc4\x8derko Mirico. Vlasta jo najprej prosi za pre\xc5\xbeivnino, nato pa jo \xc5\xbeali, da je frigidna. Pove ji, da ji je to povedal Gregor, ki se \xc5\xa1e vedno skrivaj videva z njo. Odlo\xc4\x8di se prekiniti razmerje z njim, saj mu ne zaupa ve\xc4\x8d. Kmalu po tem Rakarja zadene kap. V bolnici ga isto\xc4\x8dasno obi\xc5\xa1\xc4\x8deta Liza in Gregor, tam se pogovorita in ponovno zbli\xc5\xbeata. Ko se Rakar vrne domov, ustre\xc5\xbee \xc5\xbeeni in proda posestvo Pose\xc4\x8dnikovino. Liza in Gregor se poro\xc4\x8dita._NEWLINE_Na poro\xc4\x8dnem potovanju ponovno sre\xc4\x8data Vlasto. Ta dela zdaj kot Varlova tajnica. V Parizu sre\xc4\x8data tudi Jamesa, Gregorjevega prijatelja, ki mu je med vojno re\xc5\xa1il \xc5\xbeivljenje. Takrat dobi Markov poziv, naj prenese denar, ki sta ga z Varlom nalo\xc5\xbeila na \xc5\xa1vicarsko banko. Denar nato nalo\xc5\xbei v Jamesovo podjetje._NEWLINE_V drugem delu romana Odlo\xc5\xbeeni Vlasta odkrije tajno knjigovodstvo. Od svojega \xc5\xa1efa zahteva, naj se lo\xc4\x8di, od Gregorja pa polovico denarja. Med proslavljanjem 60-letnice direktorja Marin\xc5\xa1ka se Gregor napije in povzro\xc4\x8di prometno nesre\xc4\x8do. Okreva v bolni\xc5\xa1nici, kjer ga Liza skrbno obiskuje. Poleg nje v bolni\xc5\xa1nico pride Vlasta in ga tudi tam nadleguje za denar. Varl ho\xc4\x8de Vlasto ubiti s plinom, a mu ne uspe. Zaradi poskusa umora ga Vlasta v zameno za molk izsiljuje za velike vsote denarja. Kasneje jo mrtvo najdejo ob avstrijski meji. Med preiskovanjem njene smrti zasli\xc5\xa1ijo tudi Gregorja. Ugotovijo, da je nedol\xc5\xbeen. Gregor se z Lizo nenehno prepira zaradi njegove h\xc4\x8derke Mirice. Ko se enkrat huje spreta, Gregor prevara Lizo z njeno materjo Klaro. Gregor kasneje svojo h\xc4\x8derko odvede k Maridi, biv\xc5\xa1i slu\xc5\xbekinji Gregorjeve mame._NEWLINE_Rakar je razo\xc4\x8daran, saj je ve\xc4\x8d let delal na\xc4\x8drte za gradnjo mest prihodnosti, vendar sta ga prehitela \xc5\xbee dva druga arhitekta. Medtem se Gregor preseli v Afriko, po dveh letih se vrne v Slovenijo in poravna dolg tovarni. Povabijo ga na televizijo, kjer pripoveduje o provizijah, javno pa kritizira tudi Varla, ki ga niso kaznovali. Klara ga povabi na otvoritev novega doma, Rakarju pa otvoritev zatajijo. Rakar za otvoritev izve od slu\xc5\xbekinje Justine. Rakarju postane slabo, zato ga Gregor odpelje domov. Janez, Klarin ljubimec, Lizi izda, da jo je Gregor prevaral z njeno materjo. Liza se od \xc5\xbealosti napije in zatava v prepad ob Savi. Umre tudi Rakar. Gregorja obto\xc5\xbeijo, da je ubil Lizo, vendar Kotfligl pri\xc4\x8da v njegovo korist, saj je na dan Lizine smrti re\xc5\xa1eval Rakarja, ki je z avtom obti\xc4\x8dal v snegu. Gregor zaradi Janezove izdaje za\xc5\xbege novi dom, ki mu ga je Klara podarila. Gregor se od \xc5\xbealosti napije in oble\xc5\xbei v snegu. Najdejo ga in ga odpeljejo v umobolnico. Na koncu \xc5\xbeivi od svoje invalidnine.'